Okresná prokuratúra Košice I 
Mojmírova 5, 041 47 Košice 1

Sp. zn. : 3 Pv 51/12/8802	Košice I, 25.1.2012
EEČ : 2-63-13-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice I
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
v Košiciach v reštaurácii Gazdovská pivnica na Čajkovského č. 4 dňa 24.01.2012 v čase okolo 15.00 hod. skonzumoval 0,5 l pivo, držkovú polievku, čiernohorský bravčový rezeň s opekanými zemiakmi v celkovej hodnote 8,79 Eur a následne z reštaurácie bez zaplatenia ušiel, čím spoločnosti XXXXX s.r.o., so sídlom XXXXX, XXXXX, IČO: XXXXX prevádzke s názvom Gazdovská pivnica, XXXXX, XXXXX spôsobil škodu vo výške 8,79 Eur, hoci bol za obdobný čin v predchádzajúcich dvanástich mesiacoch postihnutý Obvodným oddelením Policajného zboru XXXXX Sever, a to blokom na pokutu nezaplatenú na mieste č. AB 030 866 právoplatným dňa 16.12.2011. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Podľa § 216 odsek 4 Trestného poriadku je určené obmedzenie v skúšobnej dobe  obvineným nasledovne:
1.	XXXXX, dátum narodenia: XXXXX
Zároveň podľa § 216 ods. 3 Trestného poriadku ukladám obvinenému XXXXX povinnosť nahradiť v priebehu skúšobnej doby poškodenej spoločnosti XXXXX s.r.o., so sídlom XXXXX, XXXXX, IČO: XXXXX prevádzke s názvom Gazdovská pivnica, XXXXX, XXXXX škodu vo výške 8,79 Eur v zmysle písomného uznania dlhu zo dňa 25.01.2012.
Odôvodnenie:
Uznesením povereného príslušníka Obvodného oddelenia PZ XXXXX Staré mesto,  ČVS: ORP-322/SM-KE-2012 z 24.01.2012 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX za prečin krádeže podľa § 212 ods. 2 písm. f) Trestného zákona pre skutok, ako je uvedený vo výroku tohto uznesenia.

	Obvinený XXXXX na výsluchu konanom dňa 25.01.2012 vyhlásil, že spáchal skutok, za ktorý je stíhaný a svoje konanie oľutoval s tým, že v budúcnosti sa vyvaruje takéhoto konania. 

	Po poučení podľa ustanovení § 216 a 217 Trestného poriadku dal obvinený výslovný súhlas, aby prokurátor po skončení skráteného vyšetrovania predmetné trestné stíhanie podmienečne zastavil.

	Dňa 25.01.2012 obvinený písomne uznal svoj dlh, škodu spôsobenú stíhaným trestným činom poškodenému subjektu vo výške 8,79 Eur s tým, že tento sa zaviazal zaplatiť naraz po jeho prepustení zo zadržania. 

Podľa § 216 ods. 2 Trestného poriadku bola obvinenému určená skúšobná doba v trvaní 1 (jedného) roka, ktorá začína plynúť právoplatnosťou tohto rozhodnutia. 

	Obvinený XXXXX bol doposiaľ jedenkrát súdne trestaný, avšak sa naňho hľadí, akoby nebol odsúdený. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam rozhodne prokurátor, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. 

	S poukazom na všetky uvedené skutočnosti, keďže horná hranica predmetného trestného činu neprevyšuje 5 rokov, obvinený dal výslovný súhlas na podmienečné zastavenie trestného stíhania, vyhlásil, že spáchal skutok, za ktorý je stíhaný a jeho spáchanie oľutoval, obvinený písomne uznal dlh voči poškodenému a vzhľadom na osobu obvineného a okolnosti prípadu, považujem toto rozhodnutie podľa § 216 Trestného poriadku o podmienečnom zastavení trestného stíhania za dostačujúce a dôvodné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka